הסטריפ

הסטריפ או הסטריפ של לאס וגאס (באנגלית: The Strip - "הרצועה" או Las Vegas Strip) הוא רחוב שאורכו כ-6.7 קילומטר באזור העיר לאס וגאס שבנבדה, ששמו הרשמי הוא שדרות לאס וגאס (Las Vegas Boulevard), המהווה חלק מכביש 604. אף על פי שהסטריפ מזוהה בראש ובראשונה עם לאס וגאס, בפועל רק כ-900 מטר מהרחוב מצויים בתחומי העיר.

הרחוב הוכרז כאתר מסוג "דרך כול-אמריקאית" (All-American Road) - דרך בעלת נוף בעל חשיבות לאומית. לאורך רחוב זה מצויים רבים מהמלונות, בתי הקזינו ומקומות הנופש הגדולים והייחודיים בעולם. שמו של הרחוב ניתן לו על ידי השוטר גאי מקאפי על שם עיר הולדתו סאנסט סטריפ שבלוס אנג'לס.

 תחומי הסטריפ 
הסטריפ משתרע מהסטרטוספר לאס וגאס בקצה הצפוני ועד לאתר הנופש והקאזינו מפרץ מנדליי. אורכו של הסטריפ כ-6.7 קילומטר, וכ-5.6 קילומטר מתוכו ממוקמים בעיר פרדייס שבמחוז קלארק במדינת נבדה. נמל התעופה הבינלאומי מקארן ממוקם בקצהו הדרומי של הסטריפ, והשלט המפורסם ברוכים הבאים ללאס וגאס המדהימה נמצא בקצהו הצפוני של הסטריפ - בקרבת מקום המפגש של הרחוב עם רחוב סנט לואיס מזרח (E. St. Louis), ורחוב מיין סטריט דרום (S. Main Street).
היסטוריה
הקזינו הראשון שנבנה על כביש 91 היה קזינו "מועדון פייר-או-דייס" (Pair-o-Dice Club - משחק מילים על המילה "פרדייס" שמשמעותה גן עדן ועל המילים "פייר או דייס" קיצור מילולי ל"צמד קוביות") בשנת 1931. הקזינו הראשון שנבנה בשטח הסטריפ של ימינו הוא האל ראנצ'ו וגאס שנפתח לציבור ב-3 באפריל 1941. קזינו זה כלל מלון ובו 63 חדרים. הקזינו פעל עד שנת 1960 עת נהרס בשריפה. בעקבות הצלחתו נבנה מלון נוסף בסמוך לו - מלון ה"לאסט פרונטייר" (Hotel Last Frontier - הספר האחרון) בשנת 1942. מלון פלמינגו נפתח זמן קצר לאחר מכן, ב-26 בדצמבר 1946.

ממוזער|שמאל|300px|הסטריפ בלילה

בשנת 1968 רכש קירק קרקוריאן את מלון הפלמינגו ושכר את סמנכ"ל חברת מלונות סהרה (Sahara Hotels), אלקס שופי (Alex Shoofey), כמנהל המלון. שופי הביא איתו צוות ניהול ממלונות סהרה, והשתמש במלון כמלון אימון על מנת לאמן צוותי עובדים עבור מלון אינטרנשיונל שנבנה בסמוך. מלון אינטרנשיונל (International Hotel, לימים ההילטון לאס וגאס) נפתח בשנת 1966 עם 1,512 חדרים - המלון הגדול ביותר בעולם באותה עת. מלון זה נחשב ל"מגה - אתר נופש" - "אתר נופש ענקי" והיה הראשון מהמלונות הגדולים מסוג זה שנבנו ברחבי העולם, ובפרט בלאס וגאס.

מלון נוסף שנבנה על ידי קרקוריאן היה המלון וקזינו MGM גראנד שנפתח בשנת 1973 עם 2,084 חדרים. בעת הקמתו היה מלון זה הגדול ביותר בעולם מבחינת מספר חדריו. ב-21 בנובמבר 1980 עלה המלון באש, בשל קצר חשמלי. באסון זה נהרגו 87 אנשים. המלון שופץ ונפתח שוב מספר חודשים מאוחר יותר. ב-1986 מכר קרקוריאן את המלון לחברת באלי מאנופקטשורינג (Bally Manufacturing) ושם המלון שונה ל-באליז.

פתיחת מלון המיראז' בשנת 1989 שינתה את פני ענף המלונאות בלאס וגאס, והחלה גל של בניית מלונות ענק מחד, וסגירת המלונות הקטנים מאידך ובהם - המלונות הקטנים כגון מלון הדיונס והסנדס אשר סימלו את לאס וגאס.

מתוך רצון להפוך לאתר תיירות לכל המשפחה, החלו המלונות לכלול אטרקציות ומופעים לילדים ובני נוער, אולם מרבית הניסיונות לא צלחו. מלון MGM גראנד הנוכחי נפתח בשנת 1993 וכלל בתוכו פארק שעשועים. המלון נסגר בשנת 2000 בשל קשיים כלכליים. כך גם מלון וקזינו אי המטמון סגר בשנת 2003 את פארק השעשועים שהיה בו, ושינה את התמה של שודדי הים שלו. גם פארק השעשועים וט אנד ויילד נסגר בשנת 2004.

ממוזער|שמאל|200px|הסטריפ - מבט לכיוון צפון, מכיוון צומת הרחובות הסטריפ וטרופיקנה.

הקמת המלונות לאורך הסטריפ פגעה אנושות במלונות שהיו במרכז העיר לאס וגאס, ומרביתם נסגרו. מאז סוף המאה ה-20 נעשו מספר ניסיונות להחיות את אזור מרכז העיר ובהם חוויית רחוב פרימונט וניאונופוליס.

בשנת 2004 הוכרז על הקמת פרויקט סיטי סנטר שאמור לכלול שטחי קזינו ומלונות על פני 600,000 מ"ר בעלות של 7 מיליארד דולרים. העבודות החלו בשנת 2006.

 מאפיינים 
 תחבורה 
הלאס וגאס מונורייל עובר בסמוך לצידו המזרחי של הסטריפ, משדרות טרופיקנה ועד דרך סהרה. לאורך הסטריפ נוסעים אוטובוסים דו קומתיים המכונים הדאוס (The Deuce). כמו כן עוברות לאורך הסטריפ שתי חשמליות, האחת בין מלון אי המטמון למלון המיראז', והשנייה בין מלון מפרץ מנדליי, הלוקסור והאקסקליבר.

מדרכות
על מנת למשוך צופים התקינו מלונות רבים חזיתות מרשימות, כגון המזרקות בחזית מלון הבלאג'יו, הר הגעש בחזית מלון המיראז' ובנות הים בחזית מלון אי המטמון. אטרקציות אלה מביאות לכך שאנשים רבים עומדים מול המלונות על המדרכות הרחבות לראות את המופעים. מספר הולכי הרגל הרב לאורך הסטריפ הביא לבניית גשרים להולכי רגל מעל הצמתים העיקריים. הראשון בגשרים אלה נבנה מעל צומת הרחובות טרופיקנה והסטריפ.

 מגרשי גולף 
בעבר היו לאורך הסטריפ מגרשי גולף רבים, אולם המחסור במקום והדרישה לשטחי אדמה לבניית מלונות הענק הביאה לסגירת מרביתם. רק מגרש גולף אחד פועל לאורך הסטריפ - במלון וין לאס וגאס, שנפתח בשנת 2005.

מלונות שנסגרו ונהרסו
 סטארדאסט (מלון): נסגר ב-1 בנובמבר 2006. ממתין להריסתו
 בורדווק, מלון וקזינו: נהרס ב-9 במאי 2006 במטרה לבנות במקום את פרויקט סיטי סנטר
 דזרט אין: נהרס על מנת לפנות מקום למלון וין לאס וגאס
 דיונס: נהרס על מנת לפנות מקום למלון הבלאג'יו
 אל ראנצ'ו וגאס: נשרף בשנת 1960. מלון הילטון ממוקם בחלקו הדרומי של שטח המלון. שאר השטח ריק
 ת'נדרברד: נהרס על מנת לפנות מקום לפרויקט מלון הפונטרנבלו שטרם החלה בנייתו.
 הסיינדה: נהרס על מנת לפנות מקום למלון מפרץ מנדליי
 מרינה: נהרס על מנת לפנות מקום למלון MGM Grand
 מלון סאנדס: נהרס על מנת לפנות מקום למלון הונישיאן
 וגאס וורלד: נהרס על מנת לפנות מקום לוגאס סטרטוספירה
 אלאדין (קזינו):פשט רגל ונרכש על ידי פלאנט הוליווד 
 מלון ריביירה: נחנך ב-1955 ונסגר במאי 2015. נהרס ב-16 באוגוסט 2016
 טרופיקאנה: נסגר ב-2 באפריל 2024 ועתיד להיהרס באוקטובר.

מלונות עיקריים לאורך הסטריפ

 שם המלון מספר חדרים תאריך פתיחה והערות The Stratשדרות לאס וגאס דרום 2000 2,427 30 באפריל 1996
לשעבר סטרטוספיר, השם החדש הוכרז בפברואר 2019 ושם המלון שונה בינואר 2020. סהרה שדרות לאס וגאס דרום, מס' 2535 1,720 1952
בשנים 2014-19 המלון נקרא SLS. סירקוס סירקוסשדרות לאס וגאס דרום 2880 3,770 18 באוקטובר 1968 ריזורטס וורלד שדרות לאס וגאס דרום, 300024 ביוני 2021 וין לאס וגאס שדרות לאס וגאס דרום, 3131 2,716 28 באפריל 2005 אי המטמוןשדרות לאס וגאס דרום, 3300 2,900 27 באוקטובר 1993 ונישיאןשדרות לאס וגאס דרום, 3355 8108 חדרים וסוויטות 3 במאי 1999-מתחם המלונאות הגדול בעולם המיראז'שדרות לאס וגאס דרום, 3400 3,049 22 בנובמבר 1989
המלון ישנה את שמו ל-Hard Rock Las Vegas קאזינו רויאל שדרות לאס וגאס דרום, 3411 152 נוב היל 1979קאזינו רויאל 1992 האראז לאס וגאס שדרות לאס וגאס דרום, 3475 2,616 1992 קודם לכן נודע בשם "הולידי קאזינו" The LINQשדרות לאס וגאס דרום, 3535 2,700 בעבר המלון נקרא פלמינגו קאפרי, אימפריאל פאלאס ו-The Quad פלמינגושדרות לאס וגאס דרום, 3555 3,642 1946 - בין השנים 1974- 99 נודע בשם "פלמינגו הילטון". סיזרס פאלאסשדרות לאס וגאס דרום, 3570 3,348 5 באוגוסט 1966 הקרומוולשדרות לאס וגאס דרום, 3595 200 1979
לשעבר החוף הברברי, סלון והיכל ההימורים של ביל בלאג'יושדרות לאס וגאס דרום, 3600 3,000 15 באוקטובר 1998 באליזשדרות לאס וגאס דרום, 3645 2,814 מלון בוננזה 5 ביולי 1973 בשם MGM גראנד מלון וקזינו, נמכר בשנת 1986 ושמו שונה. פריזשדרות לאס וגאס דרום, 3655 1,900 1 בספטמבר 1999 קזינו ומלון פלנט הוליוודשדרות לאס וגאס דרום, 3667 2,567 נפתח בשנת 1963 כ טאלו-הו (TALLY-HO) ושלוש שנים מאוחר יותר שונה שמו לאלאדין. נפתח מחדש בשנת 2000 ונוסף לו קניון בשם DESERT PASSAGE. ב-2007, המלון והדזרט פאסאג' איתו אימצו נושא לוס אנג'לס. כתגובה, שונה שמו של הקניון ל-MIRACLE MILE (מיראקל מייל), ושנתיים אחר כך נוסף מגדל בשם PH TOWERS BY WESTGATE, שבשנת 2011 הועברה בעלותו להילטון, ושונה שמו להילטון אילרה. פרויקט סיטי סנטר 16 בדצמבר 2009
כולל את המלונות וולדורף אסטוריה (לשעבר מנדרין אוריינטל), אריה וודארה. מגדלי ויר וקניון קריסטלס. פארק MGMשדרות לאס וגאס דרום, 3770 3,002 21 ביוני 1996
לשעבר מונטה קרלו ניו יורק ניו יורק שדרות לאס וגאס דרום, 3790 2,024 3 בינואר 1997 MGM גראנד שדרות לאס וגאס דרום, 3799 5,044 18 בדצמבר 1993 המלון השני בגודלו בעולם. טרופיקנה שדרות לאס וגאס דרום, 3801 1,800 1957 אקסקליברשדרות לאס וגאס דרום, 3850 4,032 19 ביוני 1990 לוקסור שדרות לאס וגאס דרום, 3900 4,407 15 באוקטובר 1993 דלאנו לאס וגאסשדרות לאס וגאס דרום, 3950 1,117 2004
לשעבר המלון במפרץ מנדליי אתר הנופש מפרץ מנדליישדרות לאס וגאס דרום, 3950 3,700 2 במרץ 1999 מלון ארבע העונות שדרות לאס וגאס דרום, 3950 424 1999ארבע הקומות העליונות של בניין מפרץ מנדליי הילטון אילרה (במקור PH Towers by Westagte) 1,200 (כולל 40 יחידות פנטהאוז) בניין: דצמבר 2009, כאילרה: נובמבר 2011 -הקוזמופוליטן של לאס וגאס
שדרת לאס וגאס דרום 37083,02715 בדצמבר 2010
שם המלון מוכר בקצרה גם כ"קוזמו" ו"קוזמופוליטן".Fountainbleau Las Vevas
שדרת לאס וגאס דרום 27773,780מ-2018 עד 2021 נקרא המלון בשם "The Drew"

גורד השחקים הגבוה ביותר והמבנה השני בגובה בעיר.

מפה סכמתית של המלונות לאורך הסטריפ

  צפון לכיוון רחוב פרימונט ↑ סטרטוספר שדרות סהרה שדרות סהרה סהרה סירקוס סירקוס ריווירה (מלון) דרך מרכז הירידים סטארדאסט וין לאס וגאס מלון ניו פרונטיר מרכז הקניות פאשן שו שדרות סנדס דרך ספרינג מאונטיין ונישיאן אי המטמון קזינו רויאל הראז המיראז' אימפריאל פאלאס פלמינגו סיזרס פאלאס החוף הברברי דרך פלמינגודרך פלמינגו באליז בלאג'יו פריז אילרה, אלאדין שדרות הרמון שדרות הרמון פרויקט סיטי סנטר מונטה קארלו MGM גראנד ניו יורק ניו יורק, טי מובייל ארנה שדרות טרופיקנה שדרות טרופיקנה טרופיקנה אקסקליבר מלון לוקסור ארבע העונות, מפרץ מאנדליי, המלון דרך ראסל ↓ דרום לכיוון I-215 

 מרכזי קניות 
בסטריפ ממוקמת חנות המתנות בוננזה - הנחשבת לחנות המתנות הגדולה בעולם.
אחד ממרכזי הקניות החשובים הוא "פאשן שואו מול" (קניון האופנה)-הממוקם מול מלון ווינ'ס. גם ב"סיזרס פאלאס" ממוקם קניון הפורום.

בידור
מרבית מופעי הבידור והאטרקציות לאורך הסטריפ ממוקמים בתוך המלונות. חלק מהמופעים נערכים בחזית המלונות ולמול הרחוב - כגון מופע המזרקות של הבלאג'יו ומופע בנות הים של אי המטמון.
בין המופעים הקבועים הנערכים בסטריפ ישנם חמישה מופעים של קרקס השמש (סירק דו סוליי), וכן מופע של בלו מן גרופ. מחזות זמר מפורסמים המוצגים בברודוויי או שהוצגו שם בעבר, כגון מאמא מיה, נערי ג'רזי ופנטום האופרה, מוצגים באולמות הסטריפ. גדולי אמני הבמה במאה העשרים, ובהם פרנק סינטרה ואלביס פרסלי, נהגו להופיע תדיר בלאס וגאס, וזמרים ותיקים מפורסמים, כמו טום ג'ונס, אלטון ג'ון, סלין דיון וסטינג ממשיכים להופיע בקביעות על במות הסטריפ.

ספורט
בתחום הספורט ידוע הסטריפ בעיקר בקרבות האיגרוף שהוא מארח לאורך השנים, חלקם קרבות שנחשבים לבין הגדולים בהיסטוריה של הענף. רובם של קרבות האיגרוף נערכים בזירות שמוקמות במלונות הגדולים.

בסטריפ ממוקם גם טי מובייל ארנה, אולמה הביתי של קבוצת ההוקי קרח וגאס גולדן נייטס מליגת ה-NHL.

קישורים חיצוניים

 סיור וירטואלי בסטריפ - 650 תמונות של הרחוב, יוני 2006
 סיור וירטואלי לאורך הסטריפ



הערות שוליים

*
קטגוריה:לאס וגאס